حبش الحاسب المروزی

حبش الحاسب المروزی (پیدائش: 770ء — وفات: 874ء) قرون وسطیٰ کے مسلم جغرافیہ نگار، ریاضی دان، ماہر علم الفلکیات تھے۔ حبش الحاسب کی وجہ شہرت مثلثیاتی دالے ہیں۔مسلم فلکیات میں حبش الحاسب کا مقام نہایت اہم ہے۔ریاضی میں مہارت کی وجہ سے اس کا لقب حاسب ہو گیا جس کے معنی حسابی کے ہیں۔

 سوانح 
حبش الحاسب کا نام احمد بن عبد اللہ ہے۔ غالباً پیدائش مرو میں 770ء میں ہوئی۔ مرو میں پیدائش کے بعد حبش کس دور میں بغداد میں آئے؟ اِس کا کوئی تاریخی ثبوت موجود نہیں۔ بعد ازاں بغداد میں سکونت اِختیار کی۔ عرفِ عام ’’حبش‘‘ کی کہیں وضاحت نہیں ملتی، شاید یہی ممکن ہوگا کہ اُن کی جلد کی سیاہ رنگت سے یہ نسبت ہو۔ ابن ندیم نے کتاب الفہرست میں لکھا ہے کہ: اُس (یعنی حبش الحاسب) نے سو سال سے زیادہ کی عمر پائی لیکن ابن القفطی نے حبش کی زندگی اور علمی سرگرمیوں کے مختلف مراحل کے متعلق مفصل معلومات فراہم کی ہیں۔

 فلکی مشاہدات 
ابن القفطی کے قول کے مطابق حبش کا زمانہ المامون اور المعتصم باللہ کا عہد حکومت تھا۔ اِس کی توثیق ابن یونس کی الزیج الکبیر الحاکمی سے بھی ہوتی ہے کہ حبش نے بغداد میں 829ء سے 874ء کے درمانی زمانے میں فلکی مشاہدات کیے۔ اگر یہ درست ہے تو مستشرقین میں نالینو (Nallino) کی رائے صحیح ثابت ہو سکتی ہے کہ حبش نے الزیج کو غالباً 300ھ مطابق 912ء میں مکمل کیا جس کا ایک مخطوطہ برلن کے ایک کتب خانہ میں محفوظ ہے۔ اگر نالینو (Nallino) کی یہ رائے درست تسلیم کرلی جائے تو معلوم ہوگا کہ وہ فلکی مشاہدے (جن کے متعلق ابن یونس نے لکھا ہے) حبش نے اپنے عہد لڑکپن میں کیے ہوں گے جبکہ اُس کی عمر پندرہ سولہ سال سے زائد نہ ہوگی۔یہ رائے محال ہے اور اِسی وجہ سے نالینو (Nallino) اِس بات کو خارج از اِمکان قرار دیتا ہے کہ اُس نے عہد مامون میں فلکی مشاہدات میں حصہ لیا۔دائرہ معارف اسلامیہ: جلد 7، صفحہ 860۔ مستشرق ورنٹ (Vernet) کا خیال ہے کہ حبش الحاسب نام کے دو مختلف اشخاص تھے، ایک عہد المامون میں اور دوسرا غالباً 300ھ مطابق 912ء کے لگ بھگ زندہ تھا۔ یہ رائے یا خیال درست ہو سکتے ہیں اور دونوں اشخاص کے مابین ایک طویل وقت کا فاصلہ ثابت ہونا بھی ممکن ہے۔ 825ء سے 835ء تک حبش نے فلکی مشاہدات کی تفصیلات اُس کی تصانیف سے معلوم ہوتی ہیں جیسے کہ 829ء کے سورج گرہن میں حبش نے وقت کے اعتبار سے سورج کا ارتفاع معلوم کیا۔علم المثلث یعنی ٹرگنومیٹری(Trignometry) اس کی تحقیقات کا خاص میدان تھا۔ چنانچہ 830ء میں حبش نے سائے کی مدد سے مثلثیات کے دالے یعنی (Trigonometry Functions) دریافت کیے۔trigonometry | Definition, Formulas, Ratios, & Identities | Britannica.comMathematics Across Cultures: The History of Non-western Mathematics, Springer, "Islamic mathematics", p. 157اس نے زاویے کی چھ مشہور نشستوں میں سے فضل جیوب( Cotangent) اور قاطع (Secant) کو پہلی مرتبہ مثلثیات میں رواج دیا اور ان کے نقشے (Tables) تیار کیے۔

 فلکی کوائف 
خلیفہ عباسی المامون کے عہد حکومت میں رصدگاہ الشمسیہ، بغداد میں جن مسلم فلکیات دانوں نے فلکی مشاہدات میں حصہ لیا، حبش بھی اُن میں شامل تھے۔ حبش کے پیمائش کردہ فلکی کوائف یوں ہیں:Langermann, Y. Tzvi (1985), "The Book of Bodies and Distances of Habash al-Hasib", Centaurus (journal), p.108–128 

 زمین کے کوائف 
 زمین کا محیط: 20,160 میل (32,444 کلومیٹر)
 زمین کا قطر: 6414.54 میل (10323.201 کلومیٹر)
 زمین کا رداس: 3207.275 میل (5161.609 کلومیٹر)

 سورج کے کوائف 
 سورج کا قطر: 35,280;1,30 میل (56,777.6966 کلومیٹر)
 سورج کا محیط : 110,880;4,43 میل (178,444.189 کلومیٹر)

 چاند کے کوائف 
 چاند کا قطر: 1886.8 میل (3036.5 کلومیٹر)
 چاند کا محیط : 5927.025 میل (9538.622 کلومیٹر)

 وفات 
حبش کے سال وفات کا انداز محض قیاس کے علاوہ کچھ نہیں، کیونکہ مؤرخین و محققین نے حبش کے سال وفات کی بابت کچھ نہیں لکھا۔ البتہ اِس ابن یونس کے بیان سے معلوم ہوتا ہے کہ وہ خلیفہ المعتصم باللہ کے عہد حکومت کے بعد تک بقید ِحیات تھا۔ محض ایک قیاس کے مطابق حبش کا انتقال 874ء میں بغداد میں ہوا جبکہ اُس کی عمر سو سال سے زائد ہو چکی تھی۔ بغداد میں اُس کا مدفن نامعلوم ہے۔

 مزید دیکھیے 
 مسلم سائنسدانوں کی فہرست
 قبل از جدید دور کے ایرانی سائنس دانوں اور فضلا کی فہرست
 حوالہ جات 

زمرہ:766ء کی پیدائشیں
زمرہ:اسلامی قرون وسطی کے ماہرین فلکیات
زمرہ:اسلامی قرون وسطی میں ریاضی دان
زمرہ:ایرانی سائنسدان
زمرہ:قرون وسطی کے فارسی ریاضی دان
زمرہ:مسلمان موجدین
زمرہ:نویں صدی کی ایرانی شخصیات
زمرہ:نویں صدی کے ماہرین فلکیات
زمرہ:نویں صدی کے مسلمان
زمرہ:نويں صدی کے ریاضی دان
زمرہ:تعین قبلہ کے سائنسدان
زمرہ:سو سالہ ایرانی شخصیات
زمرہ:سو سالہ مرد
زمرہ:ویکی ڈیٹا سے مطابقت رکھنے والی مختصر تفصیل
زمرہ:مرو میں پیدا ہونے والی شخصیات
زمرہ:خلافت عباسیہ کے صابی علماء
زمرہ:فارسی ماہرین فلکیات
زمرہ:مسلمان فلکیات دان
زمرہ:مرو کی پیدائشیں
زمرہ:870ء کی وفیات
زمرہ:ایرانی ماہرین فلکیات
زمرہ:ایرانی ریاضی دان
زمرہ:770ء کی پیدائشیں
زمرہ:770ء کی دہائی کی پیدائشیں
زمرہ:نویں صدی کے ایرانی ماہرین فلکیات
زمرہ:نويں صدی کے ایرانی ریاضی دان
زمرہ:خلافت عباسیہ کے ماہرین فلکیات
زمرہ:خلافت عباسیہ کے ریاضی دان